[pic] | KOMISIJA EVROPSKIH SKUPNOSTI |

Bruselj, 26.10.2006

COM(2006) 634 konč.

Predlog

UREDBA SVETA

o zaključku delnega vmesnega pregleda protidampinških ukrepov za uvoz silicija s poreklom iz Ruske federacije

(predložila Komisija)

OBRAZLOŽITVENI MEMORANDUM OZADJE PREDLOGA |

Razlogi in cilji predloga Ta predlog zadeva uporabo Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005 z dne 21. decembra 2005 („osnovna uredba“) v postopku glede uvoza silicija s poreklom iz Ruske federacije po vmesnem pregledu v skladu s členom 11(3) Uredbe Sveta (ES) št. 384/96. |

Splošno ozadje Ta predlog je nastal v okviru izvajanja osnovne uredbe in je posledica preiskave, ki je bila izvedena v skladu z vsebinskimi in postopkovnimi zahtevami, določenimi v osnovni uredbi. |

Obstoječe določbe na področju, na katero se nanaša predlog Na področju, na katero se nanaša predlog, ni obstoječih določb. |

Usklajenost z drugimi politikami in cilji Unije Se ne uporablja. |

POSVETOVANJE Z ZAINTERESIRANIMI STRANKAMI IN OCENA UčINKA |

Posvetovanje z zainteresiranimi strankami |

Zainteresiranim strankam, ki jih zadeva postopek, je že bila dana možnost, da zagovarjajo svoje interese med preiskavo v skladu z določbami osnovne uredbe. |

Zbiranje in uporaba izvedenskih mnenj |

Zunanje izvedensko mnenje ni bilo potrebno. |

Ocena učinka Ta predlog je nastal kot posledica izvajanja osnovne uredbe. Osnovna uredba ne predvideva splošne ocene učinka, pač pa vsebuje izčrpen seznam pogojev, ki jih je treba oceniti. |

PRAVNI ELEMENTI PREDLOGA |

Povzetek predlaganih ukrepov Komisija je 5. aprila 2006 z obvestilom o začetku, objavljenem v Uradnem listu Evropske unije (UL C 82, 5.4.2006, str. 64) začela delni vmesni pregled protidampinških ukrepov, ki se uporabljajo za uvoz silicija s poreklom iz Ruske federacije. Zahtevek za ta pregled je vložil ruski proizvajalec izvoznik silicija, namreč Sual Kremny Ural LLC in povezana družba („vložnik“) in je bil omejen na ugotavljanje stopnje dampinga, ki se zanj uporablja. Vložnik je 29. maja 2006 uradno umaknil svoj zahtevek. Ker informacije iz vložnikovega zahtevka niso razkrile nobenih premislekov, zaradi katerih zaključek sedanjega pregleda ne bi bil v interesu Skupnosti, se predlaga, da Svet zaključi sedanji pregled in ohrani stopnjo veljavne protidampinške dajatve v zvezi z vložnikom. Zato se predlaga, da Komisija sprejme priloženi predlog za uredbo Sveta in ga posreduje Svetu ter nato objavi v Uradnem listu Evropske unije. |

Pravna podlaga Uredba Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005 z dne 21. decembra 2005. |

Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |

Načelo sorazmernosti Predlog upošteva načelo sorazmernosti iz naslednjih razlogov. |

Oblika ukrepanja je opisana v zgoraj navedeni osnovni uredbi in ne daje možnosti za nacionalno odločanje. |

Navedba o tem, kako je zmanjšana finančna in administrativna obremenitev Skupnosti, nacionalnih vlad, regionalnih in lokalnih oblasti, gospodarskih subjektov in državljanov ter kako sorazmerna je z zastavljenim ciljem predloga, se ne uporablja. |

Izbira instrumentov |

Predlagani instrument: uredba. |

Druga sredstva ne bi ustrezala zaradi naslednjega razloga: osnovna uredba ne predvideva drugih možnosti. |

PRORAčUNSKE POSLEDICE |

Predlog ne vpliva na proračun Skupnosti. |

1. Predlog

UREDBA SVETA

o zaključku delnega vmesnega pregleda protidampinških ukrepov za uvoz silicija s poreklom iz Ruske federacije

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti („osnovna uredba“)[1] in zlasti člena 11(3) Uredbe,

ob upoštevanju predloga Komisije, ki ga je dala po posvetovanju s svetovalnim odborom,

ob upoštevanju naslednjega:

1. POSTOPEK

1.1 Prejšnje preiskave in veljavni ukrepi

2. Z Uredbo Sveta (ES) št. 2229/2003[2] je bila uvedena protidampinška dajatev na uvoz silicija s poreklom iz Rusije. Stopnja dokončne protidampinške dajatve, ki se uporablja za uvoz družbe SKU LLC, Sual-Kremny-Ural, Kamensk, Uralska regija, Rusija in njene povezane družbe ZAO KREMNY, Irkutsk, regija Irkutsk, Rusija, je 22,7 %. Komisija je s Sklepom 2004/445/ES[3] sprejela zavezo, ki jo je ponudil vložnik.

1.2 Zahtevek za vmesni pregled

3. Komisija je 6. februarja 2006 prejela zahtevek za delni vmesni pregled v skladu s členom 11(3) Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti[4] („osnovna uredba“) v zvezi s protidampinškimi ukrepi, ki se uporabljajo za uvoz silicija s poreklom iz Ruske federacije.

4. Zahtevek sta vložili družbi SKU LLC, Sual-Kremny-Ural, Kamensk, Uralska regija, Rusija in njena povezana družba ZAO KREMNY, Irkutsk, Regija Irkutsk, Rusija (“vložnik“) in je bil omejen na določitev dampinga v zvezi s tem vložnikom.

5. Zahtevek je vseboval zadostne prima facie dokaze, ki pričajo, da so se okoliščine, na podlagi katerih so bili uvedeni ukrepi, spremenile, in da so spremembe trajne narave.

6. Komisija je z obvestilom („obvestilo o začetku“), objavljenim v Uradnem listu Evropske unije [5], začela delni vmesni pregled protidampinških ukrepov, ki se uporabljajo za uvoz silicija, trenutno uvrščenega pod oznako KN 2804 69 00 in s poreklom iz Ruske federacije.

7. Komisija je vložnika, predstavnike države izvoznice in združenje proizvajalcev Skupnosti uradno obvestila o začetku preiskave. Zainteresiranim strankam je bila dana možnost, da pisno izrazijo svoja stališča in zaprosijo Komisijo za zaslišanje v roku, navedenem v obvestilu o začetku, vsi vložniki pa so prejeli vprašalnike.

8. Obdobje preiskave je trajalo od 1. aprila 2005 do 31. marca 2006.

2. UMIK ZAHTEVAKA IN ZAKLJUČEK VMESNEGA PREGELDA

9. Vložnik je 29. maja 2006, tj. pred predložitvijo izpolnjenega vprašalnika, uradno umaknil svoj zahtevek.

10. Proučeno je bilo, ali je kljub zgoraj navedenemu umiku zahtevka utemeljeno nadaljevati preiskavo po uradni dolžnosti. Ker je bil zahtevek umaknjen v zgodnji fazi preiskave, ni bilo na voljo nobenega dokaza v zvezi s sedanjim OP, v tej fazi pa tudi še ni bilo uvodnih ugotovitev, na podlagi katerih bi se lahko preiskava nadaljevala.

11. Informacije iz vložnikovega zahtevka niso razkrile nobenih premislekov, zaradi katerih zaključek sedanjega pregleda ne bi bil v interesu Skupnosti.

12. Vse zainteresirane stranke so bile obveščene o nameri, da se zaključi sedanji postopek. Ena zainteresirana stranka je trdila, da je vložnik še vedno izvažal zadevni izdelek v ES po dampinških cenah in da bi bilo treba zato preiskavo nadaljevati. Vendar je treba opozoriti, da posledica zaključka tega postopka ni odprava že veljavnih protidampinških ukrepov, potrebnih za vzpostavitev pravične trgovine. Zato je bilo treba to utemeljitev zavrniti.

13. Dve drugi zainteresirani stranki sta prav tako zahtevali nadaljevanje sedanje preiskave za odpravo ukrepov, saj naj bi domnevno obstajalo pomanjkanje ponudbe v ES. Vendar ta utemeljitev ne spada v obseg preiskave, ki je omejena na ponovno oceno stopnje dampinga za enega izvoznika. Zato nadaljevanje te preiskave v nobenem primeru ne bi spremenilo stopnje ukrepov, ki veljajo za druge izvoznike. Vendar pa ni bilo mogoče obravnavati vprašanja pomanjkanja ponudbe na nediskriminatoren način.

14. Zato je bilo sklenjeno, da je treba sedanji vmesni pregled dokončnih protidampinških ukrepov, uvedenih za uvoz silicija s poreklom iz Ruske federacije v Skupnost, zaključiti. Trenutno veljavne protidampinške ukrepe v zvezi z vložnikom je treba ohraniti, ne da bi to vplivalo na trajanje ukrepov –

SPREJEL NASLEDNJO UREDBO:

Člen 1

15. Delni vmesni pregled v skladu s členom 11(3) Uredbe Sveta (ES) št. 384/96 v zvezi s protidampinškimi ukrepi, ki se uporabljajo za uvoz silicija s poreklom iz Ruske federacije, uvedenimi z Uredbo Sveta (ES) št. 2229/2003, se zaključi.

16. Trenutno veljavni protidampinški ukrepi v zvezi z družbama SKU LLC, Sual-Kremny-Ural, Kamensk, Uralska regija, Rusija in ZAO KREMNY, Irkutsk, Regija Irkutsk, Rusija se ohranijo.

Člen 2

Ta uredba začne veljati dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Svet

Predsednik

[…]

[1] UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str.17).

[2] UL L 339, 24.12.2003, str. 3.

[3] UL L 127, 29.4.2004, str. 114.

[4] UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

[5] UL C 82, 5.4.2006, str.64.